എക്കാലത്തെയും മികച്ച ഏകദിന ഇലവനെ തിരഞ്ഞെടുത്ത് ഷോണ് ടൈറ്റ് ഇന്ത്യയില് നിന്ന് 4 താരങ്ങള് ഏകദിന ക്രിക്കറ്റില് ഏറ്റവും കൂടുതല് സ്വാധീനം ചെലുത്തിയ താരങ്ങളെ ഉള്പ്പെടുത്തിക്കൊണ്ടുള്ള എക്കാലത്തെയും മികച്ച ഏകദിന ഇലവനെ തിരഞ്ഞെടുത്ത് ഓസ്ട്രേലിയയുടെ മുന് പേസ് ബൗളറായിരുന്ന ഷോണ് ടൈറ്റ്. കഴിഞ്ഞ ദിവസം സ്പോര്ട്സ്കീഡയോട് സംസാരിക്കവെയായിരുന്നു ഈ തിരഞ്ഞെടുപ്പ് ടൈറ്റ് നടത്തിയത്. നാല് ഇന്ത്യന് താരങ്ങളെ താന് തിരഞ്ഞെടുത്ത മികച്ച ഏകദിന ഇലവനില് ടൈറ്റ് ഉള്പ്പെടുത്തി എന്നതാണ് ശ്രദ്ധേയം. ഓസ്ട്രേലിയന് ഇതിഹാസ താരം ആഡം ഗില്ക്രിസ്റ്റിനേയും, ഇന്ത്യയുടെ മുന് വെടിക്കെട്ട് ഓപ്പണര് വീരേന്ദര് സേവാഗിനെയുമാണ് താന് തിരഞ്ഞെടുക്കുന്ന എക്കാലത്തെയും മികച്ച ഏകദിന ഇലവന്റെ ഓപ്പണര്മാരായി ഷോണ് ടൈറ്റ് തിരഞ്ഞെടുക്കുന്നത്. മുന് ഓസീസ് നായകന് റിക്കി പോണ്ടിംഗിനെ ഈ ടീമിന്റെ മൂന്നാം നമ്ബരില് ചൂണ്ടിക്കാട്ടുന്ന ടൈറ്റ്, ഇന്ത്യന് ഇതിഹാസം സച്ചിന് ടെണ്ടുല്ക്കര്, വെസ്റ്റിന്ഡീസ് ഇതിഹാസം ബ്രയാന് ലാറ എന്നിവരെയാണ് യഥാക്രമം 4, 5 സ്ഥാനങ്ങളിലേക്ക് ചൂണ്ടിക്കാട്ടുന്നത്. ഇപ്പോളത്തെ ഇന്ത്യന് നായകനായ വിരാട് കോഹ്ലിയാണ് ടൈറ്റ് തിരഞ്ഞെടുക്കുന്ന എക്കാലത്തെയും മികച്ച ഏകദിന ടീമില് ആറാം സ്ഥാനത്ത് ബാറ്റ് ചെയ്യുക. പിന്നാലെ മുന് ഇന്ത്യന് നായകന് മഹേന്ദ്ര സിംഗ് ധോണിയെത്തും. മൂന്ന് പേസര്മാരും, ഒരു സ്പിന്നറുമാണ് ടെയ്റ്റിന്റെ മികച്ച ഏകദിന ഇലവനിലുള്ളത്. പാകിസ്ഥാന്റെ ഷോയിബ് അക്തര്, വസീം അക്രം ഓസ്ട്രേലിയയുടെ ഗ്ലെന് മഗ്രാത്ത് എന്നിവരെ പേസ് നിരയിലേക്ക് തിരഞ്ഞെടുക്കുന്ന ടൈറ്റ്, ഓസ്ട്രേലിയയുടെ ഷെയിന് വോണിനെയാണ് ഏക സ്പിന്നറായി ഈ ഇലവനില് ഉള്പ്പെടുത്തുന്നത്. ഷോണ് ടൈറ്റ് തിരഞ്ഞെടുക്കുന്ന എക്കാലത്തെയും മികച്ച ഏകദിന ഇലവന് ഇങ്ങനെ വീരേന്ദര് സേവാഗ്, ആഡം ഗില്ക്രിസ്റ്റ്, റിക്കി പോണ്ടിംഗ്, സച്ചിന് ടെണ്ടുല്ക്കര്, ബ്രയാന് ലാറ, വിരാട് കോഹ്ലി, എം എസ് ധോണി, ഷെയിന് വോണ്, വസീം അക്രം, ഗ്ലെന് മഗ്രാത്ത്, ഷോയിബ് അക്തര്.